ಸೀಮೆನ್ಸ್ ಮತ್ತು ಹಾಸ್ಕೆಯನ್ನು ೧೮೪೭ ರ ಅಕ್ಟೋಬರ್ ೧೨ ರಂದು ವರ್ನರ್ ವಾನ್ ಸೀಮೆನ್ಸ್ ಅವರು ಸ್ಥಾಪಿಸಿದರು. ಟೆಲಿಗ್ರಾಫ್ ಅದನ್ನು ಆಧರಿಸಿ, ಅವರ ಅನ್ವೇಷಣೆಯು ಮೋರ್ಸ್ ಕೋಡ್ ಅನ್ನು ಬಳಸುವ ಬದಲಿಗೆ ಅಕ್ಷರಗಳ ಸರಣಿಗಳಿಗೆ ಸೂಚಿಸಲು ಸೂಜಿಯೊಂದನ್ನು ಬಳಸುತ್ತಿತ್ತು. ಆಗ "ಟೆಲಿಗ್ರಾಫೆನ್-ಬೌನ್‌ಸ್ಟಾಲ್ಟ್ ವೋನ್ ಸೀಮೆನ್ಸ್ ಎಂಡ್ ಹಾಸ್ಕೆ" ಎಂದು ಕರೆಯಲಾಗುತ್ತಿದ್ದ ಕಂಪನಿಯು ತನ್ನ ಮೊದಲ ವರ್ಕ್‌ಶಾಪ್ ಅನ್ನು ಅಕ್ಟೋಬರ್ ೧೨ ರಂದು ಪ್ರಾರಂಭಿಸಿತು.

೧೮೪೮ ರಲ್ಲಿ, ಕಂಪನಿಯು ಯುರೋಪಿನಲ್ಲಿ ಅತೀ ಉದ್ದವಾದ ಬರ್ಲಿನ್‌ನಿಂದ ಫ್ರಾಂಕ್‌ಫರ್ಟ್ ಆಮ್ ಮೇನ್ ವರೆಗಿನ ೫೦೦ ಕಿಮೀ ಉದ್ದದ ಟೆಲಿಗ್ರಾಫ್ ಲೈನ್ ಅನ್ನು ನಿರ್ಮಾಣ ಮಾಡಿತು. ೧೮೫೦ ರಲ್ಲಿ ಸ್ಥಾಪಕರ ಕಿರಿಯ ಸಹೋದರರಾದ ಕಾರ್ಲ್ ವಿಲ್‌ಹೆಮ್ ಸೀಮೆನ್ಸ್ ಅವರು ಲಂಡನ್‌ನಲ್ಲಿ ಕಂಪನಿಯನ್ನು ಪ್ರತಿನಿಧಿಸಲು ಪ್ರಾರಂಭಿಸಿದರು. ೧೮೫೦ ರ ದಶಕದಲ್ಲಿ, ಕಂಪನಿಯು ರಷ್ಯಾದಲ್ಲಿ ದೂರದ ಎರಡು ಸ್ಥಳಗಳ ನಡುವಿನ ಟೆಲಿಗ್ರಾಫ್ ನೆಟ್‌ವರ್ಕ್‌ಗಳನ್ನು ನಿರ್ಮಾಣ ಮಾಡುವಲ್ಲಿ ತೊಡಗಿಸಿಕೊಂಡಿತು. ೧೮೫೫ ರಲ್ಲಿ, ಮತ್ತೊಬ್ಬ ಸಹೋದರರರಾದ ಕಾರ್ಲ್ ಹೆನ್ರಿಕ್ ವಾನ್ ಸೀಮೆನ್ಸ್ ಅವರ ನೇತೃತ್ವದ ಶಾಖೆಯು ರಷ್ಯಾದ ಸೇಂಟ್ ಪೀಟರ್ಸ್‌ಬರ್ಗ್ನಲ್ಲಿ ಪ್ರಾರಂಭಗೊಂಡಿತು. ೧೮೬೭ ರಲ್ಲಿ, ಚಿರಸ್ಥಾಯಿಯಾದ ಇಂಡೋ-ಯುರೋಪಿಯನ್ (ಕಲ್ಕತ್ತಾ ದಿಂದ ಲಂಡನ್) ಟೆಲಿಗ್ರಾಫ್ ಲೈನ್ ಅನ್ನು ಸೀಮೆನ್ಸ್ ಪೂರ್ಣಗೊಳಿಸಿತು.

೧೮೮೧ ರಲ್ಲಿ ಯುನೈಟೆಡ್ ಕಿಂಗ್‌ಡಮ್ನ ಗೋಡಾಲ್‌ಮಿಂಗ್ ಪಟ್ಟಣದಲ್ಲಿ ವಿಶ್ವದ ಮೊದಲ ಎಲೆಕ್ಟ್ರಿಕ್ ರಸ್ದೆ ದೀಪ ವ್ಯವಸ್ಥೆಗೆ ಚಾಲನೆ ನೀಡಲು ವಾಟರ್‌ಮಿಲ್ ಚಾಲಿತ ಸೀಮೆನ್ಸ್‌ನ ಎಸಿ ಆವರ್ತಕವನ್ನು ಬಳಸಲಾಯಿತು. ಕಂಪನಿಯು ಬೆಳವಣಿಗೆ ಹೊಂದುವುದನ್ನು ಮುಂದುವರಿಸಿತು ಮತ್ತು ವಿದ್ಯುತ್ ರೈಲುಗಳು ಮತ್ತು ದೀಪದ ಬಲ್ಬ್‌ಗಳಲ್ಲಿ ಬಂಡವಾಳವನ್ನು ಹೂಡಿತು. ೧೮೯೦ ರಲ್ಲಿ, ಸ್ಧಾಪಕರು ನಿವೃತ್ತಿಯಾದರು ಮತ್ತು ಕಂಪನಿಯನ್ನು ಅವರ ತಮ್ಮ ಕಾರ್ಲ್ ಮತ್ತು ಪುತ್ರರಾದ ಅರ್ನಾಲ್ಡ್ ಮತ್ತು ವಿಲ್‌ಹೆಮ್ ಅವರಿಗೆ ವಹಿಸಿದರು. 

ವಿಶ್ವ ಯುದ್ಧ II ಕಾಲಾವಧಿ
ಇರಾನ್ ಟೆಲಿಕಾಮ್‌ಗಳ ವಿವಾದ
ಸ್ಥಾಪಕ ತಲೆಮಾರು
ಯುದ್ಧಾನಂತರದ ಸ್ಥಿತಿ